钦定古今图书集成/理学汇编/文学典/第113卷 > 王毓德
## 钦定古今图书集成/理学汇编/文学典/第113卷 > 王毓德

按《列朝诗集》，毓德字粹夫，候官人。父应山，字义宣，以
春秋为大师，教授武夷、乌石间。著《闽大记》，应史法，闽
中文献归焉。粹夫万历间老于布衣，里闬中称长者。
见人有急难不平，不问识与不识，身为奔救。游金陵，
主于友人林古度。其乡有贵人招之，弗肯往，竟去。吟
诗最苦，诗成不喜示人，故传者绝少。有子为高才生，
亦贫甚。